**BULL møte 41 - Referat**

Tid: Torsdag 19. oktober 2017, kl. 13:00 – ca 16.00

Sted: Asplan Viak, Kongensgate v/Arkitekturmuseet

Hovedtema: Bærekraftig bolig- og byutvikling

Til stede: Kjell, Jostein, Gustav, Rolf, Arvid, Lene, Terje, Hans Kristian, Solveig, Peter, Sverre, Bente, Susan, Ragnhild (ref), Jon (ref), Inge, Bernt, Magnus og Peter Næss

 RaH/JG 20okt17

|  |  |  |
| --- | --- | --- |
|  | *Sak* | *Oppfølging* |
| **1** | **Referat BULL-møte 40 den 19. juni 2017**Ingen kommentarer. Referatet godkjent  |  |
| **2** | **BULLs tre valgmøter med partiene i august***Styrets oppsummering ved Kjell;* *Bra oppslutning fra partiene. Gode innledninger og debatter, BULLs synspunkter tydeliggjort utad. For lavt oppmøte utenfra sett i forhold til vår innsats. Ganske bra oppmøte på bolig-temaet.*Momenter fra diskusjonen:Enklere å få debatt rundt boligspørsmålet enn de andre temaeneVed møter og større arrangementer må vi finne samarbeidspartnere Profesjonell møteledelse er nødvendigBULL bør kunne bli en ressurs for partieneVi må komme inn tidligere i prosessen, når partiene starter opp sitt programarbeid Bull kan bruke kommende år til å arbeide fram noen temaer vi ønsker å ta opp i forbindelse med kommunevalget i 2019.  | *Styret* |
| **3** | **Bærekraftig bolig- og byutvikling, hva kan BULL bidra med?***Styret foreslår at vi skolerer oss på bærekraft og lar dette gjennomsyre vår arbeidsinnsats i det året som kommer.*Vedlagt følger notat v/ Gustav 10. okt 17: BULL: Videre arbeid 2017-18. Innspill til Bull-møte 41, 19. oktober 2017. **Bærekraftig byutvikling som felles tema?**Møtet ga tilslutning til at temaet «Bærekraftig byutvikling» skal gjennomsyre arbeidet med våre ulike temaer det kommende året**I**nnledning ved professor Petter Næss, NMBU**Bærekraftig byutvikling i Osloregionen?** Se manus på nettsidaMye av diskusjonen etter foredraget dreiet seg om hvordan man kan motivere til bærekraftige løsninger og bærekraftig adferd. Hvordan skape forståelse for de løsningene og grepene som må gjøres, stimulere til ansvar for miljøet og utløse ressurser fra bredere lag av befolkningen. Politikere er en gruppe, ildsjeler og lokalsamfunn en annen.  | *Manus til foredrag av Petter Næss legges ut på nettsida.* *Gustav**Dette følges opp i de enkelte faggruppenes arbeid* |
| **4** | **Videre organisering av arbeidet i BULL**BULL har i dag tre faggrupper: Sentrum, ATP og Bolig- og områdeutvikling. Styret tok opp spørsmålet om å etablere en gruppe på Natur i by/ grønnstruktur. Som oppfølging av diskusjonen under pkt 3. ble det i møtet enighet om å beholde ATP og Bolig/områdegruppene. En ny gruppe der samarbeid om bærekraftig lokalsamfunnsutvikling i bredere forstand er hovedtema kan ta opp i seg spørsmålet om grønnstruktur/natur i by samt sider ved temaet sentrumsutvikling. Bente/Susan og Peter samarbeider om å sammenkalle en "lokalsamfunnsgruppe", gjerne basert på sentrumsgruppa og avklarer innretningen for den nye gruppas arbeid. Lasse Bjerved har også meldt at han vil jobbe med natur i by.De enkelte gruppelederne sammenkaller til møte for å konsolidere seg og gruppene legger fram sitt forslag til arbeidsplan for 2018 på neste BULL-møte 7. desember. Bente/Susan og Peter samarbeider om å sammenkalle en lokalsamfunnsgruppe. Til desembermøtet ber styret om et kort notat fra gruppene med utkast til tiltak og virkemidler som kan fremme bærekraftig byutvikling innenfor gruppens tema.Det var også forståelse for at de enkelte gruppene i større grad skal planlegge og gjennomføre BULL-møter innenfor sine tema neste år. Det oppfordres til å bruke nettsida for informasjon og diskusjon. | *Magnus**Hans Kristian**Bente/Peter/Susan**Alle* |
| **5** | **Erfaringsseminar om byutvikling på Fornebu våren 2018**Hans Kristian redegjorde for opplegget. ATP-gruppa vil ta ansvaret. Historien til utbyggingen blir hovedtema.Følgende kommentarer ble gitt:God ide med et erfaringsseminar. Lene presiserte at hun i sitt forslag hadde ment at man med utgangspunkt i historien også burde se framover. Hun foreslo at beboerorganisasjoner burde inviteres i tillegg til målgruppe nevnt i notatet til Hans Kristian. Hun mente også at boligutviklingen burde være en sentral del av seminaret. Jostein mente man burde stille spørsmålet Hvordan Fornebu burde blitt eller kunne blitt dersom konstellasjonen Bærum/Oslo hadde vært annerledes hvis Oslo hadde hatt hånd om utviklingen, altså en slags kontrafaktisk historieskriving. På spørsmål om hvilke tema som burde inn i programmet kom følgende fram:- Tema som kan danne rettesnor for andre utbygginger, først og fremst prosessene rundt transport og fastlegging av utnyttelsesgrad.- Regionale erfaringer- Statens rolle- Det som faktisk skjedde. Ulike realiteter. Som at staten ikke har ett men mange hoder.Sverre ble inspirert til å forsøke noe liknende for Bjørvika, men vil avvente resultatene av Fornebuseminaret.Seminaret vil finne sted i slutten av mai. Seminargruppa består av Jostein, Rolf, Inge og Hans Kristian. | *Hans Kristian,**ATP-gruppa* |
| **6** | **Eventuelt** Kasserer Inge kunne rapportere at det kun er en som ikke har betalt kontingent for 2017. Vedkommende vil få purring. Dessuten har to betalt for 2018 i tillegg. |  |

*Kommende møter:*

Styremøte 8-17, mandag 13. november hos Inge

BULL-møte 42, torsdag 7. desember kl 1300 hos Asplan Viak